കാര്ഷിക വിവരശേഖരണം: സര്വേയുമായി സഹകരിക്കണം മലപ്പുറം: കാര്ഷികാനുബന്ധ മേഖലയിലെ സംസ്ഥാന വരുമാന നിര്ണയത്തിനാവശ്യമായ പ്രധാനപ്പെട്ട വിവരങ്ങള് കണ്ടെത്തുന്ന സാന്പത്തിക സ്ഥിതിവിവരക്കണക്ക് വകുപ്പിന്റെ ഇഎആര്എഎസ് എന്ന പേരിലുള്ള കാര്ഷിക സ്ഥിതി വിവര കണക്ക് ശേഖരിക്കല് സര്വേയുമായി പൊതുജനങ്ങള് സഹകരിക്കണമെന്നു ഡെപ്യൂട്ടി ഡയറക്ടര് എ.ധന്യ അറിയിച്ചു. പദ്ധതി രൂപീകരണത്തിനു കാര്ഷിക മേഖലയിലെ വിവരങ്ങള് കൃത്യമായി ശേഖരിക്കേണ്ടത് അത്യാവശ്യമായതിനാല് വിവരശേഖരണം നടത്തുന്ന ഇന്വെസ്റ്റിഗേറ്റര്മാര്ക്കു ആവശ്യമായ വിവരങ്ങള് നല്കണം. കൃഷിയിടങ്ങള് സന്ദര്ശിച്ചും കര്ഷകരെ നേരില് സമീപിച്ചുമാണ് വകുപ്പിലെ ജീവനക്കാര് വിവരശേഖരണം നടത്തുന്നത്. ജില്ലയിലെ 106 തദേശസ്വയംഭരണ സ്ഥാപനങ്ങള് 81 ഇന്വെസ്റ്റിഗേറ്റര് സോണുകളിലായാണ് സാന്പത്തിക സ്ഥിതിവിവരക്കണക്ക് വകുപ്പില് ക്രമീകരിച്ചിരിക്കുന്നത്. ഒരു ഇന്വെസ്റ്റിഗേറ്റര് സോണില് ഓരോ വര്ഷവും ഏകദേശം 1000 സെന്റ് വീതമുള്ള 100 ക്ലസ്റ്ററുകള് ശാസ്ത്രീയമായി രൂപീകരിക്കുകയും ഇവയില് നിന്നു കൃഷിസംബന്ധമായ വിവരങ്ങള് ശേഖരിക്കുകയുമാണ് ഇന്വെസ്റ്റിഗേറ്റര്മാര് ചെയ്യുന്നത്. 17 പ്രധാന വിളകളുടെ ഉത്പാദനം കണക്കാക്കുന്നതിനായി വിളവെടുപ്പ് പരീക്ഷണങ്ങളും ഓരോ സോണിലും നടത്തുന്നുണ്ട്. വിള ഇന്ഷ്വറന്സ് കന്പനിക്കാവശ്യമായ വിവരങ്ങളും ഈ വകുപ്പാണ് ശേഖരിക്കുന്നത്. കൃഷിചെലവ് സര്വേ, വിവിധ വിലശേഖരണ ജോലികള്, മണ്ണ് സംരക്ഷണ സര്വേ തുടങ്ങി സ്ഥിരമായി നടക്കുന്ന വിവിധ സര്വേകളും അതത് സമയങ്ങളില് സര്ക്കാര് ആവശ്യപ്പെടുന്ന പ്രത്യേകവിഷയങ്ങളിലുള്ള സര്വേകളും ഇന്വെസ്റ്റിഗേറ്റര്മാരാണ് വിവരശേഖരണം നടത്തുന്നത്.